cyanic-selkie/wikianc huggingface dataset:
Lassina Zerbo
Tanınması
2015-ci ildə sülhün və beynəlxalq təhlükəsizliyin qorunması istiqamətində gördüyü işlərə görə "Burkina-Faso Milli" ordeninin komandanı oldu.
O, həmçinin 2016-cı ilin iyununda Çilinin "Bernardo Ohiqqins" ordeni ilə təltif edilib.
2017-ci ilin fevralında Zerbo nüvə silahının yayılmaması üzrə səylərin artırılmasında göstərdiyi liderliyə görə Qazaxıstan Respublikasının 25 illiyi münasibətilə "Prezident" medalı ilə təltif edilib.
2017-ci ilin avqustunda Zerbo atom bombası reallığını "qorumaq, yaymaq və çatdırmaq" təşəbbüslərinə və Xirosimanın mesajını təbliğ etmək üçün GEM-in fəaliyyəti də daxil olmaqla liderlik səylərinə görə Xirosima şəhərinin xüsusi fəxri vətəndaşlığını aldı.
2019-cu ilin avqustunda Zerbo Beynəlxalq Atom Enerjisi Agentliyinin mərhum direktoru Yukiya Amano ilə birlikdə Nüvə Silahlarından Azad Dünya və Qlobal Təhlükəsizlik Uğrunda Qazaxıstan Respublikasının "Nazarbayev" mükafatına layiq görülüb.
2019-cu ilin sentyabrında o, rəhbərliyinə, bacarıqların artırılması üzrə fəaliyyətinə və çoxdilliliyin təbliğinə görə "Madaqaskar Respublikasına Xidmətlərinə görə" ordeni ilə təltif edilib. Zerbo həmçinin 2019-cu ilin oktyabrında Dominikan Respublikasının Santo Dominqo Muxtar Universitetinin fəxri professoru təyin edilib. Nüvə silahsızlanmasına və dünyada sülhə verdiyi görkəmli töhfələrə görə Zerbo noyabr ayında "Afrikanın Rebrendinqi Forumunun İnkişaf Çempionu" mükafatına layiq görülüb.
Qul Nəsimi
Qul Nəsimi — XVII əsrdə Osmanlı İmperiyasında yaşamış Ələvi-Bektaşi şairi. Yaxşı təhsil aldığı bilinən şairin Vəhdətül-vücud anlayışı var. Şair haqqında məlumat azdır. O, heca və əruz janrlarından istifadə edərək Şah İsmayıl, Pir Sultan Abdal və İmadəddin Nəsiminin üslubuna yaxın əsərlər yaratmışdır. Bəzən adına görə İmadəddin Nəsimi ilə qarışdırılır.
Jül Borde
Jül Borde  – Belçikalı immunoloq və mikrobioloq. Bordetella  bakteriya cinsi onun adını daşıyır. 1919-cu ildə "İmmunitetlə əlaqədar kəşflərinə görə" Fiziologiya və ya tibb üzrə Nobel mükafatını qazanmışdır.
Həyatı
Jül Borde 1870-ci ildə Belçikanın Suan şəhərində anadan olmuşdur. 1892-ci ildə Brüssel Universitetini bitirmişdir. 1894–1901-ci illərdə Parisdəki Paster İnstitutunda işləyirdi. Burada bir neçə ilini İlya Meçnikovun laboratoriyasında keçirdi. 1900-cü ildə Belçikaya qayıtdı və Paster İnstitutuna rəhbərlik etdi. 1907–1935-ci illərdə Brüssel Universitetində Bakteriologiya və Parazitologiya şöbəsinə də rəhbərlik etmişdir; 1935-ci ildən həmin üniversitetin fəxri professoru olmuşdur. 1940-cı ildə İkinci Dünya Müharibəsi dövründə Almaniyanın Belçikanı işğalı zamanı Borde Paster İnstitutunun rəhbərliyini oğluna təhvil verdi, özü isə fəxri direktoru oldu.
Fransada çalışdığı illər ərzində canlı orqanizmlərdəki bakteriyaların zərərsizləşdirilməsi mexanizmlərini, bioloji mayelərdə immunitet reaksiyalarını araşdırdı. 1895-ci ildə bir bakteriyanın hüceyrə divarının parçalanmasından (bakteriyoliz) məsul olan qan serumunun 2 komponentini kəşf etdi. 1898-ci ildə Borde bir heyvan növünün bədəninə daxil olan müxtəlif növlərdən olan qırmızı qan hüceyrələrinin (eritrositlər) bakterioloji mexanizmlə (hemoliz) öldürüldüyünü müəyyən etdi. Bu tapıntılar serologiya və immunologiyanın inkişafında böyük əhəmiyyət daşıyırdı. Borde Belçikaya qayıtdıqdan sonra kürəkəni Oktav Jenqu ilə müxtəlif immun reaksiyalarını araşdırmağa davam etdi. 1900-cü ildə bakterial və viral xəstəliklərin serodiaqnozu üçün istifadə olunan tamamlayıcı fiksasiya reaksiyasını və 1906-cı ildə isə göy öskürəyin səbəbini (Bordetella pertussis) kəşf etdilər. Jül Borde 1919-cu ildə "İmmunitetlə əlaqədar kəşflərinə görə" Fiziologiya və ya tibb üzrə Nobel mükafatına layiq görüldü.
Namiq Əliyev (həkim)
Həyatı
Namiq Əliyev 28 iyul 1940-cı ildə Bakı şəhərində anadan olub. 1958–1960-cı illərdə Bakı şəhəri 5 saylı tibb məktəbinin tələbəsi olub. Ali təhsilini 1960–1968-ci illərdə Azərbaycan Dövlət Tibb Universitetində alıb. 1968–1970-ci illərdə həmin universitetin Mikrobiologiya kafedrasının aspirantı kimi təhsilini davam etdirib.
Əmək fəaliyyəti
Namiq Əliyev 1971–1987-ci illərdə Azərbaycan Dövlət Tibb universitetinin Yoluxucu xəstəliklər kafedrasında assistent, 1987–1988-ci illərdə dosent, 1989–1990-cı illərdə isə professor vəzifələrini icra edib. 1981-ci ildə Azərbaycan Respublikası Səhiyyə Nazirliyində müfəttiş, 1982–1991-ci illərdə isə Elmi-Tibbi Şuranın sədr müavini kimi fəaliyyət göstərib.
Namiq Əliyev 1993–1994-cü illərdə Elm idarisinin rəisi olaraq çalışan Namiq Əliyev 1994-cü ildən V. Y. Axundov adına Milli Elmi-Tədqiqat Tibbi Profilaktika İnstitutunun direktoru vəzifəsini icra edib. Pedaqoji fəaliyyətlə məşğul olan alim, eyni zamanda Azərbaycan Tibb Universitetində Yoluxucu xəstəliklər kafedrasının müdiri işləyib.
Akademik fəaliyyəti
Namiq Əliyev 1970-ci ildə "Maqnit sahəsinin bəzi mikroorqanizmlərin marfogenetik və genetik-biokimyəvi xüsusiyyətlərinə təsiri" mövzusunda fəlsəfə doktoru dissertasiyası, 1998-ci ildə "Maqnit sahəsinin bir sıra infeksion xəstəliklərin kompleks müalicəsində tətbiqinin klinik-eksperimental əsaslandırılması" mövzusunda elmlər doktorluğu dissertasiyalarını müdafiə edib. 1989-cu ildə Yoluxucu xəstəliklər ixtisası üzrə professor elmi adına layiq görülüb. 2001-ci ildə Azərbaycan Milli Elmlər Akademiyasının müxbir üzvü, 2002-ci ildə Rusiya Tibb Elmləri Akademiyasının həqiqi üzvü seçilib.
Alim 300-dən artıq elmi əsərin, o cümlədən 3 monoqrafiya, 5 dərslik və dərs vəsaiti, 18 səmərələşdirici təklif, 8 patentin müəllifidir. Onun elmi rəhbərliyi ilə 3 elmlər doktoru, 16 fəlsəfə doktoru hazırlanıb.
Vəfatı
Namiq Əliyev 2020-ci ildə vəfat edib.
Mikayıl Vahabzadə
Mikayıl Yaqub oğlu Vahabzadə (d. 1993; İsmayıllı, Azərbaycan — ö. 2 aprel 2016; Tərtər, Azərbaycan) — Azərbaycan Silahlı Qüvvələrinin əsgəri. 2016-cı ildə Aprel döyüşləri zamanı şəhid olub, ölümündən sonra "Hərbi xidmətdə fərqlənməyə görə" III dərəcəli medalı ilə təltif edilib.
Həyatı
Vahabzadə Mikayıl Yaqub oğlu 1993 cü il iyun ayının 25 də İsmayıllı rayonunun Maçaxı kəndində anadan olub Mikayıl 2000 ci ildə Maçaxı kəndinin 4illik ibtidai məktəbinin 1 ci sinifinə gedib. Mikayil 4illik orta məktəbi öz doğma kəndində fəallıqla başa vurduqdan sonra təhsilinin davamını davam etdirmək üçün 2004 cü ildə qonşu kəndə yanı Tircan kəndində Musa Priyev adına tam orta məktəbinə gedib. Mikayil Tircan kəndindədə oxuduğu muddətdə öz fəallığı ilə öz Müəllimlərinin hörmətini qazandı və Mikayıl 9 cu sinifidə beləcə Tircan kəndində başa vurduqdan sonra 10 cu və 11 ci sinifi dahada yaxşı hazırlaşmaq məqsədi ilə Yeniyol kənd məktəbində 2illik təhsilini davam etdirməklə bərabər Təzəkənd kəndinədə Müəllim yanına gedirdi. Mikayıl bu iki ilidə beləcə 2011 ci ildə başa vurdu və elə məktəbi bitirdiyi ildə yanı 2011 ci ildə istədiyinə nail oldu və Sumqayıt Dövlət Universitetinin Fizika və Elektroenergetika fakultəsinə qəbul oldu Mikayıl 4illik bu Universitet həyatında fəallıqla oxumağıyla birlikdə həmdə işləyirdi ki Ailəsinin üstünə çox yük düşməsin. Beləliklə Mikayıl 4illik Universitet həyatınıda 2015 ci ildə fərqlənmə Diplomu ilə başa vurdu.Sonra isə Mikayılın çox səbirsizliklə gözlədiyi hərbi çağırış gəldi çox sevinirdi. Mikayıl 2015 ci ilin iyul ayında hərbi xidmətə yola düşdü hərbi həyatındada çox bacarıqlı olan Mikayıl Komandirlərindən təşəkkür məktubuda almışdı. 2016-cı ilin 02–05 də Aprel döyüşlərində Tərtər istiqamətində gedən döyüşlərdə qəhrəmancasına şəhid oldu və neytral zonada qaldı Aprel ayının 8 də isə Atəşkəsdən sonra götürüldü və Aprelin 9 u Doğulub boya başa çatdığı İsmayıllı rayonu Maçaxı kənd Qəbirstanlığına torpağa tapşırıldı. Mikayıl Vahabzadə 1993-cü ildə İsmayıllı rayonunun Maçaxı kəndində anadan olub. Mikayıl Vahabzadə 2015-ci ildə Sumqayıt Dövlət Universitetinin "Fizika və elektroenergetika" fakültəsini bitirib.
Hərbi xidməti
Əsgər Mikayıl Vahabzadə 2016-cı ilin aprel ayında Azərbaycan-Ermənistan təmas xəttində baş verən atışma zamanı qəhrəmancasına şəhid oldu.
Aprelin 9-u isə Mikayıl Vahabzadə doğulduğu İsmayıllı rayonunun Maçaxı kəndində son mənzilə yola salındı. Dəfn mərasiminə minlərlə rayon sakini ilə yanaşı, şəhidin qulluq etdiyi hərbi hissənin əsgərləri və zabitləri də qatıldı. Dəfn mərasiminin sonunda yaylım atəşi açıldı və əsgər Vahabzadə uğrunda şəhid olduğu torpağa tapşırıldı.
Mikayıl Vahabzadə ölümündən sonra göstərdiyi qəhrəmanlığa görə Azərbaycan Respublikasının Prezidenti İlham Əliyevin sərəncamı ilə "Hərbi xidmətdə fərqlənməyə görə" III dərəcəli medalı ilə təltif edildi.
Vüsal Sadıqov
Vüsal İsmayıl oğlu Sadıqov (24 dekabr 1990, Əhmədbəyli, Füzuli, Azərbaycan — 28 sentyabr 2020;, Füzuli, Azərbaycan) — Azərbaycan Silahlı Qüvvələri'nin MAXE əsgəri, Vətən müharibəsi şəhidi.
Həyatı
Vüsal Sadıqov 1990-cu il dekabrın 24-də Füzuli rayonu Əhmədbəyli kəndində anadan olmuşdur.. 1997-ci ildə Füzuli rayon Əhmədbəyli kənd orta məktəbinin 1-ci sinfinə daxil olub. 2009-cu ilin yanvar ayında Biləcəri qəsəbəsindəki Daxili Qoşunların N saylı hərbi hissəsində qulluq etmişdir.
Hərbi xidmətləri
Vüsal Sadıqov 2016-cı il Aprel döyüşlərində fəal iştirak etmiş və bu rəşadətinə görə fəxri fərmanla təltif olunub. 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Vüsal Sadıqov Füzuli döyüşlərində savaşıb. Vüsal Sadıqov sentyabrın 28-də Füzuli döyüşləri zamanı şəhid olub. Füzulidə torpağa tapşırılmışdır.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Fərhad Rzazadə ölümündən sonra "Füzulinin azad olunmasına görə" medalı ilə təltif edildi.
Azərbaycan Respublikası ərazilərinin işğaldan azad olunması zamanı döyüş tapşırıqlarını yerinə yetirərkən cəsarət və fədakarlıq göstərmiş, habelə təşəbbüskar və qətiyyətli hərəkətlər nümayiş etmiş Kamran Mirzəyev ölümündən sonra Azərbaycan Prezidenti İlham Əliyevin 24.06.2021-ci il tarixli Sərəncamına əsasən "Döyüşdə fərqlənməyə görə" medalı ilə təltif edildi.
Əflan İbrahimov
Əflan Həsən oğlu İbrahimov — Müstəqil Xalq Partiyasının sədri, "El" Hərəkatı Ali Məclisinin sabiq sədr müavini, Müasir Müsavat Partiyasının sabiq sədr müavini, Qobustan Rayon İcra Hakimiyyətinin sabiq başçısı, siyasətçi.
Həyatı
Əflan Həsən oğlu İbrahimov 5 mart 1956-cı ildə Nərimankənd kəndində doğulub. O, 1973-cü ildə Şamaxı rayonunun Nərimankənd orta məktəbində, 1973–1977-ci illər Dadaş Bünyadzadə adına Azərbaycan Xalq Təsərrüfatı İnstitutunun maliyyə-statistika fakültəsində təhsil alımışdır. 1977–1979-cu illərdə Sovet ordusunda xidmət etmişdir.
Əflan İbrahimov 1981–1988-ci illərdə Azərbaycan SSR Daxili İşlər Nazirliyinin İslah-Əmək Müəssisələri İdarəsində, 1988–1992-ci illərdə Avtomobil Nəqliyyatı Nazirliyinin nəzdində olan idarələrdə usta-mexanik kimi çalışmışdır. O, 1992–1993-cü illərdə Milli Ordu sıralarında Qarabağın müdafiəsi uğrunda döyüşlərdə iştirak edib. Ehtiyatda olan zabit-kapitandır.
Əflan İbrahimov 1994–1996-cı illərdə Qobustan rayon Səhmdar-Kommersiya Əmanət Bankının müdiri işləmişdir. 2002–2005-ci illərdə Əmək və Əhalinin Sosial Müdafiəsi Nazirliyi nəzdində Dövlət Əmək Müfəttişliyinin baş əmək müfəttişi olmuş və 3-cü dərəcəli dövlət qulluqçusu ixtisas dərəcəsi verilmişdir. 2008–2009-cu illərdə isə Loğman Tibb Məktəbində şöbə müdiri vəzifəsində işləmişdir.
Ailəlidir, 4 övladı var.
Siyasi fəaliyyəti
Əflan İbrahimov 1990-cı illərdə prezident Ayaz Mütəllibovun tərəfdarlarından olmuşdur.
Əflan İbrahimov 1993–1994-cü illərdə Qobustan Rayon İcra Hakimiyyətinin başçısı vəzifəsində çalışmışdır.
Əflan İbrahimov bir müddət Müasir Müsavat Partiyasının üzvü və sədr müavini olmuş, 2008-ci il prezident seçkilərində prezidentliyə namizəd, Müasir Müsavat Partiyasının sədri Hafiz Hacıyevin seçki qərargahının sədri olmuşdur, lakin daha sonra partiyadan ixrac olunmuşdur.
Əflan İbrahimov Eldar Namazovun rəhbəri olduğu "El" Hərəkatının üzvü, Hərəkatın Ali Məclisinin sədri Eldəniz Quliyevin müavini olmuşdur, lakin o, "EL" hərəkatının Ali Məclisinin sədr müavini Əflan İbrahimovun "Milli Şura"nın qapalı keçirilən iclaslarında şuranın bəzi üzvləri tərəfindən Bakı şəhərində iğtişaşların törədilməsi məqsədi ilə müzakirələrin aparılması barədə kütləvi informasiya vasitələrinə açıqlama vermiş və bu səbəbdən Azərbaycan Respublikasının Baş Prokurorluğuna çağrılraq dindirilmişdir. O, izahatında Demokratik Qüvvələrin Milli Şurasının xaricdən, Soros Fondundan maliyyələşdiyini və dövlət çevrilişi planladığını qeyd etmişdir. Bu hadisənin ardınca Müasir Müsavat Partiyasının sədri Hafiz Hacıyev Əflan İbrahimovun "onun adamı" olduğunu açıqlamış, İbrahimovun planlı şəkildə Milli Şuraya daxil edildiyini söyləmişdir, Əflan İbrahimov isə bunu təkzib etmişdir.
Bu səbəbdən o, 10 avqust 2013-cü il tarixində "El" Hərəkatından ixrac olunmuşdur. Bunun ardınca Əflan İbrahimov əvvəlcə "El" Hərəkatı İctimai Birliyini təsis etmiş, daha sonra isə, 20 dekabr 2013-cü il tarixində Azərbaycan El Hərəkatı Partiyasını təsis etmiş və partiyanın sədri seçilmişdir. Partiya adı ilə bağlı mübahisələr yaranmışdır. Əflan İbrahimov partiyanın 5200 üzvü olduğunu və tezliklə dövlət qeydiyyatına alınacağını qeyd etmişdir. Lakin, bu reallaşmadı. Yalnız 7 il sonra, 7 may 2020-ci il tarixində partiya adını dəyişərək Müstəqil Xalq Partiyası adı ilə dövlət qeydiyyatından keçmişdir.
Əflan İbrahimov 2021-ci ildə Ləman Əliəşrəfqızının aparıcılıq etdiyi onlayn kanal olan LAF TV-də sabiq deputat, Müasir Müsavat Partiyasının sədr müavini Gülər Əhmədovanın Ramiz Mehdiyevin və onun xanımı Qalina Mehdiyevanın adamı olduğu, Əhmədovanın partiyaya gəlişinin səbəbini partiya sədri Hafiz Hacıyevi zəhərləmək olduğu haqda iddia səsləndirmişdir. Gülər Əhmədova isə iddiaları təkzib edərək Əflan İbrahimovu məhkəməyə vermişdir. Məhkəmədə Əflan İbrahimov ürəyində yaranan problemlər səbəbindən iştirak etməmiş, yazılı surətdə Gülər Əhmədovadan üzr istəmiş və açıqlamalarının Müstəqil Xalq Partiyasının sədr müavini, Gülər Əhmədova olayının səbəbkarı, Azərbaycan Beynəlxalq Universitetinin rektoru, Fransada mühacir həyatı yaşayan Elşad Abdullayev tərəfindən planlandığını açıqlamışdır.
"Siyasi partiyalar haqqında" yeni qanunun qəbulundan sonra, 18 aprel 2023-cü il tarixində Əflan İbrahimovun sədrlik etdiyi Müstəqil Xalq Partiyası onun imzasıyla partiyanın ləğvi haqqında bəyanat yayımlamışdır.
Yasaqlıq
Yasaqlıq – təbiətin ən qədim mühafizə olunan yasaqlıqlar hansı təşkilatın ərazisində yerləşirsə həmin baxır, məs. fermer, meşə təsərrüfatı və s. Yasaqlıq daimi ola bilər. Qoruma rejimi tətbiq olunursa, yasaqlıqda istirahət evləri, turist bazaları tikilə bilər. Lakin hər bir istirahət edən və ya turist özünün yasaqlıqda olduğunu bilməli və onu əhatə edən təbiətlə ehtiyatla davranmalıdır. Yasaqlıqda ov etmək, balıq tutmaq, yer şumlamaq, meşə qırmaq, mal-qara otarmaq, meyvə, gilələr yığmaq və ya qismən icazə verilə bilər, yaxud da tamamilə qadağan olunur. Yasaqlıqda bütün təbii kompleks deyil, onun ayr([[Bitkilər|bitki örtüyü, heyvan, quş və balıq növləri, nadir mağaralar, qeyri adi hidroloji rejimi ilə fərqlənən göllər, turizm və istirahət əhəmiyyətli mənzərəli yerlər, faydalı qazıntı, həmçinin tarixi xatirə əhəmiyyəti olan ərazilər və s.) mühafizə edilir.
Respublikamızdakı yasaqlıqlar
Azərbaycanda ilk yasaqlıq 1961-ci ildə yaradılmışdır. 1993-cü ilə qədər yasaqlıqların yaradılması prosesi davam etdirilmişdir. 2003-cü ildə yenidən yasaqlıqların yaradılmasına başlanılmış və həmin ildə Qax, 2005-ci ildə isə Arazboyu və Hirkan, 2008-ci ildə Zaqatala, 2009-cu ildə isə Arpaçay və Rvarud Dövlət Təbiət Yasaqlıqları yaradılmışdır. Azərbaycan Respublikasında 24 Yasaqlıq var.Bunlar: Abşeron,Yaşma, Ağgöl, Qızılca, Daşaltı, Bəndovan, Bərdə, Qarayazı, Qubadlı, Qusar, Zuvand, İsmayıllı, Korçay, Kilə, Laçın, Ordubad, Şəmkir, Şəki, Kiçik Qızılağac.
Favnın labirinti (film, 2006)
Panın labirinti - 2006-cı il istehsalı olan İspaniya-Meksika ortaq filmi.
Porsche 928
Porsche 928, Alman avtomobil istehsalçısı Porsche tərəfindən 1978–1995-ci illərdə istehsal olunan GT (grand tourer) avtomobildir. "Quruda köpək balığı" oxşatması pərəstişkarları tərəfindən edilmişdir. 1986-cı ildə ABŞ-nin Utah səhrasında keçirilən bir sınaqda 172 mil/saat (275 km/saat) sürət əldə etmişdir.
928 Modellərinin qüvvələri
200px|thumb|Porsche 928 S4 mühərriki
Elvar Osmanov
Elvar Osmanov — Azərbaycan idman mütəxəssisi; Döyüş sambosu üzrə Dünya və Avropa mükafatçısı ; Döyüş sambosu üzrə idman ustası; Gəncə İdman Klubunun İdarə Heyətinin sədri  (2016 — h.h.); Azərbaycan Savat və Şaolin Döyüş Sənətləri Federasiyasının regionlar üzrə vitse-prezidenti (2019)  ; Azərbaycan Reqbi Federasiyasının birinci vitse-prezidenti (2020 — h.h.)
Azərbaycan Respublikasının döyüş sambosu üzrə ilk idman ustasıdır.
Rəhbərlik etdiyi dövrlərdə idmançılarımız Ölkə və Avropa-Dünya çempionatlarında çox sayda uğur qazanıb.
Həyatı
Elvar Eldar oğlu Osmanov 8 avqust 1987-ci ildə Gürcüstan SSR-in Dmanisi rayonunda anadan olub.
2005-ci ildə Gəncə şəhəri Mir Cəlal Paşayev adına 39 saylı orta məktəbi bitirib.
2005–2010-cu illərdə Azərbaycan Dövlət Bədən Tərbiyəsi və İdman Akademiyasında ali təhsil alıb.
2006–2007-ci illərdə N saylı hərbi hissədə xidməti zamanı döyüş hazırlığında qazandığı uğurlara görə hərbi hissə komandirinin fəxri fərmanı və çavuş hərbi rütbəsi ilə təltif olunmuşdur.
2010–2014-cü illərdə ixtisas artırılması məqsədilə AMAKA və Rusiya Dövlət Ali Məktəbi nəzdində Beynəlxalq Tətbiqi Kosmonaftika Universitetinin İdarəetmə fakültəsini bitirmişdir.
2015-ci ildən Yeni Azərbaycan Partiyasının üzvüdür.
Həmçinin 2021-ci ildə ixtisas artırılması məqsədi ilə Türkiyə dövlət Atatürk Universitetinin Dövlət İdarəetmə fakültəsinə daxil olmuşdur.
Ailəlidir bir övladı var.
Peşakar karyerası
2010-cu ildə Qusarda keçirilən Universal döyüş üzrə Avropa Çempionatında 2-ci yer olub.
2013-cü ildə Rusiyanın Sankt-Peterburq şəhərində keçirilən Dünya Çempionatında 3-cü yer olub.
2014-cü ildə Rumıniyanın paytaxtı Buxarest şəhərində keçirilən Döyüş sambosu üzrə Avropa Çempionatında 3-cü yer olub.
İctimai fəaliyyəti
Elvar Osmanov 2016-cı ildən Gəncə İdman Klubunun həmtəsisçisidir.
Gəncə İK-ya rəhbərlik etdiyi vaxtdan cüdo idman növü üzrə baş məşqçi Samir İsmayılov Usta cüdoçular arsında Avropa çempionu olub. Gəncə İK-nın fəxri üzvü, Sambo idman növü üzrə Dünya və Avropa finalçısı Ağasif Səmədov "Minsk 2019" II Avropa Oyunlarında iştirak edib. Sambo idman növü üzrə keçirilən oyunda 52 kq çəki dərəcəsində yarışan A. Səmədov ikincilik əldə edərək gümüş medala sahib olub.
22 yanvar 2019-cu ildə Azərbaycan Savat və Şaolin Döyüş Sənətləri Federasiyasının regionlar üzrə vitse-prezidenti vəzifəsinə təyin olunub.
2020-ci ildən Azərbaycan Reqbi Federasiyasının birinci vitse-prezidentidir.
Mükafatları
2015: Gəncə Şəhər İcra Hakimiyyəti tərəfindən 2014-cü ildə idman sahəsində fərqləndiyinə görə təltif edilib.
2019: Azərbaycan Respublikası Gənclər və İdman Nazirliyi Gəncə Şəhər Gənclər və İdman Baş İdarəsi tərəfindən Gənclər və İdman Nazirliyinin yaranmasının 25 illiyi ilə əlaqədar gənclər və idman sahəsində göstərdiyi xidmətə görə Fəxri Fərman.
Çeşmə Dəniz Müharibəsi
Çeşmə Dəniz Müharibəsi,5-7 İyul 1770-ci il tarixləri arasında Rus donanması və Osmanlı Donanması arasında Çeşmə Körfəzində edilmişdir.1768-1774 Osmanlı-Rus Müharibəsinin bir parçası olan bu qarşıdurmanın nəticəsində Osmanlı Donanması Ruslar tərəfindən tamamilə yox edilmişdir.
Müharibə öncəsi
1768-ci ildə Osmanlı-Rus Müharibəsi başladığında, Rusiyanın Qaradənizdə döyüş gəmisi olaraq sadəcə 6 xətt gəmisi var idi.Rus donanmasının böyük bir hissəsi Baltik Dənizində yerləşmişdir.1769-cu ilin noyabr ayında Rusiya Baltik Dənizindəki donanmasından iki donanma gəmisini dəyişik rotalarla Atlantik Okeanı və Cəbəllütariq boğazı yoluyla Aralıq dənizinə göndərdi .Rus donanmasının başçılığını Kont Aleksey Qriqoryeviç Orlov üstlənmişdi.Məqsəd Osmanlı Dövlətini zəiflətmək üçün Peleponnes Yarımadasındakı Yunanlar arasında bir üsyan çıxartmaq və Rusiya yanlısı bir Yunan dövlətinin qurulmasını təmin etməkdi.İki donanma gəmisi Aralıq dənizində birləşdi və Peleponnes Yarımadasına istiqamət götürdülər.50 rus əsgərinin köməyi ilə Mani bölgəsindəki Yunanlar arasında bir üsyan başlatmağı bacardı amma üsyan bütün yunanıstana yayılmadan Osmanlılar tərəfindən basdırıldı.Bu üsyana Orlov üsyanı (Yunanca: Ορλωφικά) deyilir.Yunanlar tərəfindən Yunan Müstəqillik Müharibəsinin nüvəsi olaraq qəbul edilir.
Kaptan-ı dərya Mandalzadə Hüsaməddin Paşanın rəhbərliyindəki Osmanlı donanması ilk növbədə Yunan üsyanının basdırmaq üçün Peleponnes Yarımadasında Mora Yenişəhəri(hazırkı Nafplion) qabağında dayanırdı.Hüsaməddin Paşa Rus flotillasının uzun yolda təchizat və ərzaq təmin etməyəcəyini və bu səbəblə heç müharibə etmədən təslim olacağını düşünürdü.Buna görə Egey dənizinə yelkən açmağa qərar verdi.Egey dənizinə çatdıqdan sonra Xios adası və Qaraburun arasında Çeşmə limanına yaxın açıqlarda dəmir saldı.
Osmanlı donanması ilə Rus donanmasının qarşılaşması
Osmanlı donanmasının Ege Dənizinə doğru yelkən açdığını xəbər alan iki Rus filosu Aralıq dənizində Osmanlı donanmasını axtarmaya başladı.İki filonun kapitanları Rus admiral Qriqori Spiridov və İngilis məsləhətçi Admiral Con Elfinston idi.Bu iki rus filosunda 21 ədəd gəmi var idi.Bunlardan 9 dənəsi 66-68 toplu gəmi,3 dənəsi 38-32 toplu freqat,1 dənəsi 12 havan daşıyan bomba,4 dənəsi atəş gəmisi,4 dənəsi də təxliyə gəmisiydi.
Osmanlı donanmasının varlığı bütün detalları ilə bilinmir.Ancaq 14-16 böyük döyüş gəmisi olduğu və bunlardan Burc-u Zəfərin 84 toplu Rodosun 60 toplu və Kaptanpaşanın Kapudanə döyüş gəmisinin 100 toplu olduğu bilinir.Toplam top ədədi 1.300-ə yaxın idi.
Osmanlı donanması üç sıra olaraq dəmir atmışdı.Birinci sırada 70-100 topla 10 döyüş gəmisi yerləşməkdə idi.Bunlardan şimaldan dördüncü gəmidə Osmanlı donanmasının komandiri,Kaptanpaşa Mandalzadə Hüsaməddin Paşa dayanırdı;şimaldan ilk gəmi Burc-u Zəfər olub kapitanı Cəzayirli Həsən Bəy idi və şimaldan yeddinci gəminin kapitanı Rodos sancaq bəyi Cəfər Bəy idi.Donanmada olan digər 2 gəmi bir əvvəlki axşam Midilliyə getmişdi.
5 İyul 1770-ci ildə Osmanlı donanmasını Karaburun yarımadası ilə Xios adası arasında Çeşmə Körfəzinin şimal sularında dəmir atdı.6 iyulda günorta radələrində Osmanlı donanması saat 11:45 də atəş açıb savaş a başladıvə Rus filoları da həmən dəqiqə cavab atəşi açdılar.Böyük Rus gəmiləri planlanan taktik sırasını qoruya bilmədilər. alt=Vladimir Kosovun tablosunda Chesma döyüşündə İlyin atəş gəmisinin hücumu.|thumb|295x295px|Vladimir Kosovun tablosunda Chesma döyüşündə İlyin atəş gəmisinin hücumu. İyulun 6-dan 7-nə keçən gecə Rus filosu 00:30-da hərəkətə keçdi.İngilis admiralı Qriyeqinin rəhbərliyində ; döyüş gəmisi və 2 freqat və 1 qumbara gəmisi qaranlıqdan faydalanaraq Çeşmə Körfəzi ağzında növbə tutan 4 Osmanlı gəmisi üzərinə top atəşi açıb hücuma keçdilər.Bu müdafiə qarışıqlığı içində növbətçi Osmanlı döyüş gəmiləri körfəzə girişlərə nəzarət edə bilmirdi.Hücum edən Rus gəmiləri qumbara və yağlı bez ilə dolu top atəşiylə atəş gəmilərində yanğın başlatdılar.Əvvəlcə tək bir Osmanlı döyüş gəmisi yanmağa başladı.Ancaq gəmilər üst üstə və manevr edə bilməyəcək şəkildə dayandıqları üçün yanğın digər Osmanlı gəmilərinə də yayılmışdı.Saat 02:00-da Osmanlı gəmisi batmış,digərlərini isə atəş almışdı.Gecə saat 4-də Osmanlılar daha yanğın çıxmamış olan iki böyük üç-ambarlı döyüş gəmisini qurtarmaq üçün yardım dəstələri göndərdilər.Amma bu gəmilərdən biri sahilə çəkilməkdə ikən yanmağa başlayıb batdı.Səhərə qarşı, 08:00 radələrində müharibə sona çatdı.
11:00 radələrində Osmanlı dənizçisi ölmüşdü.Rusların itgiləri isə 700 nəfərə yaxın idi.Kaptan-ı Dərya Mandalzadə Hüsaməddin Paşa gəmisi ilə 7 iyulda Saqqız adasına qaçdı.Cəzayirli Həsən bəy və Rodos Sancaq bəyi Cəfər bəy xilas oldular.İzmirdə olan Cəzayirli Həsən bəy İstanbula çağrıldı.
Hüsaməddin Paşa vəzifəsindən alındı.Yerinə Rodos bəyi Cəfər bəy təyin olundu .Cəzayirli Həsən Paşa Kaptanpaşa vəzifəsinə gətirildi.
Nəticələri
thumb|150px|left|Müharibədən sonra [[II. Katerina tərəfindən Sankt-Peterburg'dakı Tsarskoye Selo'da tikilmiş Çeşmə abidəsi]] Rus donanmasının Çanaqqala Boğazını keçib istanbula hücum etməsinin qarşısını almaq üçün İstanbulda limanda olan 6 köhnə döyüş gəmisi,4 Cezayir gəmisi və digər gəmilər tədarük edildikdən sonra Çanaqqalaya göndərildilər.Venesiyalılara əvəzi ödənərək gəmi almaq təklifi verilsədə Venesiya Respublikası bu istəyi qəbul etmədi.
Rus donanması komandiri Orlov Çanaqqala Boğazını bağlamaq surətiylə İstanbulu mühasirəyə almağa qərar verdi.Rus komandiri məsləhətçisi olan İngilis Admiralının Mərmərəyə girib İstanbula hücum etmə təklifini rədd etdi.10 iyul 1770-ci ildə Rus donanması Lemnos adasını işğala başladı.Ancaq Lemnos qalasına sığınan Türk kişi,qadın və uşaq təxminən 3.5 ay qədər Rus mühasirəsi altında qalanı müdafiə etdilər.
Çeşmə Dəniz Müharibəsi Osmanlıların Lepanto Müharibəsindən sonra dənizlərdə aldığı ilk böyük məğlubiyyəti idi.Osmanlı dövləti bu müharibədən sonra bir müddət effektiv donanmasız qaldı.
Osmanlı-Rus müharibəsinin 1774-ci ildə bitməsinə qədər Rus donanması Çeşməyə dəfələrcə geri gələrək limanı top atəşinə tutdu.
Qısa bir müddət sonra edilən Kiçik Qaynarca anlaşmasıyla Osmanlı Dövləti Qaradənizi ruslarla paylaşmaq vəziyyətində qaldı və Krımı ələ keçirən Rusiya Aralıq dənizində də donanma saxlamağa başladı.
Ərhan (Əbhər)
Ərhan — İranın Zəncan ostanı Əbhər şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 1,077 nəfər yaşayır (238 ailə).
Aleks Meret
Aleks Meret — İtaliyalı peşəkar futbolçu, "Napoli" klubunun və İtaliya millisinin qapıçısı. Futbol üzrə 2020-ci il Avropa çempionatının qalibi.
Klub
Aleks "Udineze" klubunun yetirməsidir. O, 2012-ci ildə "Udineze" klubunun uşaq komandasının sıralarına qoşulur. 2015-ci ildə "Udineze"nin əsas komandasının məşqçilərinin diqqətini çəkir və əsas komanda dəvət edilir. Udine klubunun heyətində debütu, 2015-ci il fevralın 12-də Atalanta ilə ölkə kuboku oyununda baş tutur.
2016-cı ilin yayında Aleks, İtaliya B Seriyasına mübarizə aparan "SPAL" klubuna icarəyə verilir.
5 iyul 2018-ci ildə Aleks Meret 22 milyon avroya "Udineze"dən "Napoli"yə keçir. Futbolçunun "Napoli" klubu ilə bağladığı müqavilə beş illik olur.
Milli komanda
2013-cü ildə İtaliyanın 17 yaşadək futbolçulardan ibarət komandasının tərkibində on üç oyun keçirərək debüt etdi. İtaliyanın 19 yaşadək gənclərdən ibarət komandasının tərkibində 2016-cı ildə Avropa Gənclər Çempionatında çıxış edib. Aleks italyanların əsas qapıçısı olub və milli komanda ilə yarışın finalına kimi yüksəlir.
2017-ci ilin martında Aleks İtaliyanın əsas millisinə ilk dəvətini alır.
Çinkveçento
Çinkveçento ( - beş yüz, eləcə də beş yüzüncü ill) - XVI əsrin İtalyan adlandırılması. İncəsənət və mədəniyyət tarixçiləri tərəfindən İtalyan İntibah incəsənətinin inkişafının müəyyən bir dövrünə istinad etmək üçün istifadə olunur. Xronoloji olaraq "yüksək intibah" və "son intibah" dövrlərinə bölünür.
Yüksək intibah dövrü deyəndə şərti olaraq XVI əsrin əvvəlində Romada görkəmli heykəltaraş, memar və rəssamların yaradıcılığını nəzərdə tuturlar. Bu dövr Roma Papası II Yuli della Rovere (1503-1513) mesenatlıq fəaliyyəti və papa X Lev in (1513-1521) bu mesenatlığı davam etdirməsi ilə əlaqəlidir. Bu dövr faciəvi tarixlərlə bitir: 6 aprel 1520-ci ildə Rafael vəfat edir, 6 may 1527-ci ildə Roma V Karl ın qoşunları tərəfindən talan edilir.
Üslub baxımından yüksək intibah dövrü Roma klassisizmi dövrü adlanır. Bu illər ərzində Romada, Vatikanın səyləri sayəsində ən görkəmli sənətkarlar çalışır və öz aralarında rəqabət aparırdılar: Rafael Santi (1508-1520-ci illərdə), Leonardo da Vinçi (1513-1515-ci illərdə) və Mikelancelo (1534-cü ildən).
1499-cu ildə Donato Bramante Romaya gəldi. 1500-cü ildə Papa VI Aleksandr onu Vatikanın baş memarı təyin etdi. Bramantenin Romadakı ilk əsəri, mərkəzi plan və mütləq simmetriyanın həyata keçirilmiş halı olan kiçik dairəvi Tempietto məbədi (1502) oldu.
İdeologiya baxımından Roma klassisizmi, atəşpərəstliyin və xristianlığın bədii obrazlarının, eləcə də antik incəsənətin klassik formaları və yeni renessans mədəniyyətinin humanist ideallarının şüurlu, proqramlı birləşdirilməsinə əsaslanır. Bu dövrün incəsənəti antik ənənələrə yönələn ideyaların və bədii formaların aydınlığı və klassik bitkinliyi ilə fərqləndirilir. Məsələn, Rafaelin Afina məktəbi (1509-1510) əsərində antik və müasir filosoflar və rəssamların yığıncağı təsvir edilib. "Rəsmə xas olan ümumi mötəbərlik ruhu,- Maks Dvorjak yazır,- daxili azadlıq və ləyaqət hissi ilə yerinə yetirilib... Bu stil, güman ki, tamamilə qədim ənənədən gəlirdi, buna baxmayaraq tamamilə ondan fərqli bir şey idi". Maks Dvorjak Rafaelin Roma yaradıcılığını "dağınıq-idealist cərəyan" adlandırırdı.
XVI əsrin ortaları və ikinci yarısı, manyerizm və Roma barokko incəsənətinin formalaşması dövrüdür. Bu dövrə görkəmli Mikelancelo Buonarrotinin son əsərləri, Venesiyada Tisian, Veroneze və Tintoretto nun, Mediçi sarayında Benvenuto Çellini və florensiyalı manyeristlərin yaradıcılığı daxildir.
Çinkveçentonun dünyagörüşü prinsipləri, incəsənətinin üslubi və kompozisiya formaları, klassisizm və neoklassisizmdən tutmuş XVII-XX əsrlərin romantizmi və akademizminə qədər sonrakı əsrlərin incəsənət üslublarına da şübhəsiz təsir göstərmişdir.
Kameliya ilə qadın (film, 1941)
Kameliya ilə qadın — 1941-ci ildə istehsal olunmuş Misir filmi.
NGC 7487
NGC 7487, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. E-S0 tipli. tərəfindən ildə  ölçülü  vasitəsilə kəşf edilmişdir.
Should've Known Better
Should've Known Better (azərbaycanca: Yaxşı bilmək lazım idi) — Danimarka 2012 Avroviziya Mahnı Müsabiqəsində təmsil edən Soluna Samay ifa etdiyi mahnıdır. 23-ci yeri tutdu.
Kameliya ilə qadın (film, 1941)
Rollarda
Tanınmış müğənni Leyla Murad bu filmdə çəkilmişdir.
Daşbulaq (Əbhər)
Daşbulaq — İranın Zəncan ostanı Əbhər şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 355 nəfər yaşayır (81 ailə).
Frenk Bainimarama
Xosaia Voreqe Bainimarama — 2007-ci ildən etibarən Fici Baş naziri.
Həyatı
Bainimarama Tailevu əyalətinin Kaba yarımadasındakı Kiuva kəndindəndir. Hər iki yüksək vəzifəli məmur Meli Bainimarama və Timoci Bainimaramanın qardaşıdır. Roma-katolikidir və Suvadakı Marist Qardaşları Liseyini bitirib. Maria Makitalena ilə evlidir, altı övladı və bir neçə nəvəsi var. İdman həvəskarıdır, reqbi birliyi və atletikaya xüsusi həvəsi var, 31 may 2014-cü ildə Fici Reqbi Birliyinin prezidenti oldu. Hərbi tarix və cari işlər ilə çox maraqlanır.
Ümumi məlumat
Bainimarama Corc Speytin başçılıq etdiyi etnik Fici düşmənçiliyini təsirsiz hala gətirmək üçün əks çevriliş təşkil etdikdən sonra 29 may–13 iyul 2000-ci il tarixində Ficinin Müvəqqəti Hərbi Hökumətinin başçısı olaraq iki dəfə hakimiyyəti ələ aldı. O, hakimiyyəti yeni təyin olunmuş Prezident Ratu Xosefa İloiloya təhvil verdi. Baş nazir Qarase hökumətinin hakimiyyətə gəlməsində böyük rol oynadı, lakin hökumətin çevrilişdə iştirak edən şəxslərə qarşı yumşaqlıq nümayiş etdirmə siyasətini kəskin tənqid etməsi sonradan rejimlə münasibətlərini gərginləşdirdi və 5 dekabr 2006-cı ildə Qarase hökumətini devirdi və prezidentlik səlahiyyətlərini "istəksizcə" üzərinə götürdüyünü bildirdi. 4 yanvar 2007-ci ildə Ratu Xosefa İloilonu prezidentliyə qaytardı və ertəsi gün İloilo tərəfindən rəsmən müvəqqəti Baş nazir təyin edildi. Təyinat 2008-ci ilin oktyabrında Fici Ali Məhkəməsi tərəfindən qanuni elan edildi. Bainimarama ölkənin apellyasiya məhkəməsini 2006-cı il hərbi çevriliş zamanı demokratik hökumətin ləğv edilməsini qanunsuz hesab etməsindən sonra 10 aprel 2009-cu ildə müvəqqəti Baş nazir vəzifəsindən getdi. Prezident Ratu Xosefa İloilo daha sonra konstitusiyanı ləğv etdiyini, bütün hakimiyyəti öz üzərinə götürdüyünü və bütün məhkəmə təyinatlarını ləğv etdiyini açıqladı və Bainimaramanı yenidən Baş nazir təyin etdi.
Dəniz qüvvələri fəaliyyəti
Marist Qardaşları Liseyində təhsilini aldıqdan sonra 26 iyul 1975-ci ildə Fici Dəniz Qüvvələrinə yazılan Bainimarama 1976-cı ilin avqustunda baş matros, eyni ilin dekabrında miçman və 1 noyabr 1977-ci ildə praporşik oldu.
1982-ci ilin mart ayında "HMAS Watson"-da qısa naviqasiya kursundan sonra Nyu-Yorkdakı Amerika Birləşmiş Ştatları Sahil Təhlükəsizlik Mərkəzində Axtarış və Xilasetmə təhsili aldı. Ficiyə qayıtdıqdan sonra ilk komandanlıq postu olan "HMFS Kikau" komandiri təyin edildi. "HMFS Kula" komandasına davam etdi və 1984-cü ildə Tonqa, Tuvalu və Kiribatinin Xüsusi İqtisadi Bölgələrinin dəniz qüvvələrində dörd ay təlim keçdi. 1986-cı ilin fevral ayında baş komandan rütbəsinə yüksəldikdən sonra çoxmillətli qüvvələr və müşahidəçilərlə birlikdə on səkkiz ay xidmət etdiyi Sinaya yola düşdü.
Bainimarama 1987-ci ilin sentyabrında Ficiyə qayıtdı. O, ABŞ-nin Luiziana ştatından "Levuka" və "Lautoka" adlı iki dəniz gəmisinin çatdırılmasını öz üzərinə götürdü. 1988-ci ilin aprelində Fici Dəniz Qüvvələrinin komandiri oldu və 4 oktyabrda Komandir rütbəsinə yüksəldi. Növbəti doqquz il ərzində bu vəzifəni tutdu.
Bainimarama 1991-ci ildə Malayziya Silahlı Qüvvələri Qərargah Kollecində və Yeni Cənubi Uelsin Nyukasl şəhərindəki Avstraliya Müdafiə Qüvvələri Döyüş Mərkəzində təhsil aldı və burada Dəniz Nəzarəti Təlimini öyrəndi. Bunun ardınca 1993-cü ildə Asiya Texnologiya İnstitutunda və 1994-cü ildə Kanadanın Delhauzi Universitetində İqtisadi Bölgə İdarəçiliyi təhsili alındı. O ilin oktyabr ayında kapitan rütbəsinə yüksəldi və təlimdə iştirak etməyə davam etdi. 23 sentyabr 1996-cı ildə Avstraliya Müdafiə Əməkdaşlıq Proqramının Vahid Logistika Dəstəyi kursuna qatıldı və 1998 və 1999-cu illərdə Sinqapurda Ordu Konfranslarının sədri, habelə Havayda Müdafiə Konfransının sədri oldu.
Bainimarama 10 noyabr 1997-ci ildə Baş Qərargah rəisi vəzifəsinə təyin edildi və 18 aprel 1998-ci ildə bu vəzifədə təsdiq edildi. 1 mart 1999-cu ildə komandir rütbəsinə yüksəldi və Silahlı Qüvvələrin komandanı təyin edildi. Bainimarama 29 may 2000-ci ildə Silahlı Qüvvələrin komandanı vəzifəsini icra etdi. O, 5 mart 2014-cü ildə komandirlikdən imtina etdi. Bainimarama təqaüdə çıxarkən admiral rütbəsinə yüksəldi.
2000-ci il Fici dövlət çevrilişi
Hökumət tərəfindən bir neçə müqavilənin ləğv edilməsindən sonra iflas olmuş iş adamı Corc Speytin rəhbərlik etdiyi qrup 19 may 2000-ci ildə Parlament binalarına daxil oldu və Fici əhalisinin narazı elementləri onun tərəfinə keçdi. 56 gün ərzində Baş nazir Mahendra Çaudri və kabinetinin çoxu, bir çox millət vəkili və işçiləri ilə birlikdə girov olaraq saxlanıldı, Speyt çevrilişi pisləyən və fövqəladə vəziyyət elan edən prezident Kamisese Mara ilə danışıqlar aparmağa çalışdı.
Prezident Kamisese Maranın bu işlə məşğul olmadığına inanan Bainimarama 29 may 2000-ci ildə Maranı istefa verməyə məcbur etdi. Üsyançılar devrilmiş Baş nazir Mahendra Çaudri də daxil olmaqla, bütün girovları azad edəcək və cəza vermədən təslim olacaqdılar. Hökumət daha sonra müqavilənin son hissəsindən imtina etdi və 27 iyul 2000-ci ildə Speyti həbs etdi, Bainimarama müqavilənin bu hissəsini "təzyiq altında" imzaladığını söylədi.
2000-ci il dövlət və çevrilişindən sonra
Bainimarama 2002-ci ilin fevral ayında İctimai Xidməti Təlim və İnkişaf Proqramı ilə Liderlik və Dəyişiklik İdarəçiliyi kursuna və gələn ay Suvadakı Cənubi Sakit Okean Universitetində Siyasət Planlaşdırma Təhlili və İdarəetmə kursuna qatıldı. Avqustun 2-də Kanberradakı Avstraliya Müdafiə Kollecində keçirilən Müdafiə və Strateji Araşdırmalar İllik Konfransına və 18–30 avqust tarixlərində ABŞ-nin Harvard Universitetində Milli və Beynəlxalq Təhlükəsizlik üzrə Yüksək İdarəçilər Proqramına qatıldı. Həmin ilin noyabr ayında o, kontr-admiral rütbəsinə yüksəldi, lakin bu rütbə 1 fevral 2003-cü ildə komandirə qaytarıldı. 2014-cü ildə yenidən kontr-admiral oldu.
4 sentyabr 2003-cü ildə Cənubi Koreyanın Seul şəhərində keçirilən XXVII Sakit Okean Ordu İdarəetmə Seminarına və Filippinin paytaxtı Manilada keçirilən PKO-un Qabiliyyət Artırma Seminarına qatıldı.
Hökumətlə münasibətləri pisləşməsinə baxmayaraq, Bainimarama 5 fevral 2004-cü ildə yenidən Fiji Respublikası Hərbi Qüvvələrinin komandanı təyin edildi. O ay Sakit Okean Xüsusi Əməliyyatlar Konfransına qatıldı. Bunun ardınca aprel ayında Havayda Asiya Sakit Okean Strateji Araşdırmalar Mərkəzində seminar icraçı kursu izlənildi. May və iyun aylarında Cənub-Şərqi Asiya Təhlükəsizlik Simpoziumuna qatıldı. Sentyabr ayında həm Hindistanın paytaxtı Yeni Dehlidə PAMS XXVII-ə və Yaponiyanın Tokio şəhərində keçirilən 7-ci Müdafiə Konfransına qatıldı.
14 dekabr 2005-ci ildə Xalq Qurtuluş Ordusunun dəvəti ilə Çinə rəsmi səfərə getdi.
Mübahisələr
Çevrilişdən sonra əvvəlcə yüksək profili qoruyan Bainimarama, sonradan daimi mübahisələrə qarşılaşdı. Hökumətin siyasətini, xüsusən də çevrilişdən məsul olanlara qarşı yumşaqlıq siyasətini tənqid etmək üçün dəfələrlə siyasi arenaya çıxdı. Siyasətçilər siyasi işlərə yersiz müdaxilə ittihamı ilə qarşı-qarşıya gəldilər və bəziləri onu ikiüzlülükdə ittiham edərək Kamisese Maranın prezidentlikdən istefa verməsində roluna görə cavab verməli olduğunu söylədi.
İyulun 11-də Bainimarama ölkəni 2000-ci ildə olduğu kimi eyni anarxiyaya məcbur etdiyini söyləyərək, hələ də hökumətə verdiyi ən güclü nitqlərdən birini söylədi. Bainimarama çıxışında "Ordu, Corc Speyt layiq olduğunu düşündüyümüz hər kəsə verdiyimiz taleyi həll edəcək" dedi. O, Ficinin sabitliyini təhdid edən hər kəsi saxlayacağı və mühakimə edəcəyini söylədi. Ertəsi gün, Bainimarama tərəfindən imzalanan sənəd layihəsinin qanun layihəsindən keçəcəyi təqdirdə hökuməti devirdiyi ortaya çıxdı. "RFMF, qanun layihəsinin qəbul edilməsini dayandırmalı və ya qəbul olunarsa hökumətdən yaxa qurtarmalıdır. Bu hökumət olmadan hər şeyi bərpa edə bilərik, bu qanun layihəsindən qurtula bilmərik" dedi. Ordu layihəsinin bir hissəsi nəşr edilmədən əvvəl qanun layihəsini nəzərdən keçirən parlament komitəsinə təqdim etdi. Sənəd Baş nazir Qarase və baş prokuror Beylini siyasi məqsədlərində günahlandırdı.
Daxili İşlər Naziri Vosanibola iyulun 13-də hökumətin hərbi komandanı intizamlandırmaq üçün heç bir şey edə bilməyəcəyini qəbul etdi. Hökumətin Bainimaramanın hərəkətlərindən çox narahat olduğunu və medianı gərginliyi artırmaqda günahlandırdığını söylədi. Vosanibola "Fiji Times"-a verdiyi müsahibədə "Onun dediklərini vurğuladıqdan sonra bizim partiyaya gəlməklə böyük rol oynaya bilərsiniz" dedi. İyulun 20-də Bainimarama iddia etdi ki, Vosanibola iyun ayında onu işdən azad etməyə çalışıb. Vosanibola müzakirə etdikləri hökumətə xitam məktubu təqdim etdiyini iddia etdi.
24 avqustda Bainimarama senator Apisay Tora və adının çəkmədiyi digər siyasətçilərin 2000-ci ildə Prezident İloilonu vəzifəsindən uzaqlaşdırmasını istədiyi iddiaları ilə ictimaiyyətə açıqlama verdi. Tora qəzəblə ittihamları rədd etdi və Baş nazir Qarase tərəfindən dəstəkləndi. Prezident İloilonun vəzifədən uzaqlaşdırılması mövzusunun gündəmə gəldiyi iddia edilən yığıncağa qatıldı. Qarase bildirdi ki, belə bir mövzu müzakirə edilməyib. Bainimarama 1 sentyabrda iddialarını təkrar etdi və polis sözçüsü Silviya Lov Bainimaramanın sui-qəsddə iştirak etdiyini söylədiyi şəxslərin adlarını polisə bildirərkən məsələnin hələ 2001-ci ildə açıldığını söylədi. Lov bu sənədin hələ də açıq olduğunu söylədi.
Sentyabrın 5-də Cinayət Axtarış Zabitlərindən ibarət qrup Bainimaramanın iddiaları ilə əlaqədar müsahibə aldı. Bainimaramanın rəsmi açıqlama verməsi istisna olmaqla, müzakirənin detalları açıqlanmadı. Görüşdən sonra mətbuata açıqlamasında məhkəmədə ifadə verməyə hazır olduğunu bildirib. Daha əvvəl, istintaqa rəhbərlik edən polis məmuru Kevueli Bulamainaivalu 29 avqustda Bainimaramaya rəsmi hesabat təqdim edib imzalayana qədər polisin heç bir şey edə bilməyəcəyini söylədi.
Bainimaramanın əleyhdarları 2000-ci il çevrilişinin günahkarlarına qarşı hökumətin yumşaqlıq siyasəti olaraq gördüklərinə şiddətlə qarşı çıxmaqda, öz rolu ilə bağlı cavabsız suallar olduqda, onu ikiüzlülükdə günahlandırdılar.
25 aprel 2004-cü ildə müxalifət lideri Mik Beddous,l ölkəni böhran içərisində olarkən, Prezident Maranı müdafiə edə bilmədiyi üçün ordunu cavab verməyə çağırdı. O, bunu ordunun "əsas uğursuzluğu" adlandırdı. 5 yanvar 2005-ci ildə Baş nazir Qarasenin sözçüsü Xoxi Kotobalavu xalqa xatırlatdı ki, Bainimaramanın özü Prezident Maranın istefa verməsində rolu ilə əlaqədar hazırda istintaq altındadır.
2 may 2005-ci ildə polis komissarı Endryu Hyuz Bainimaramanın Maranın istefasında öz rolu ilə bağlı könüllü olaraq bəyanat verdiyini açıqladı. Hyuz hər hansı ittiham irəli sürmək üçün Bainimaramanın əslində prezidenti istefaya məcbur etdiyini sübut etməli oldu.
Buqenvildə təhlükəsizlik vəziyyəti
Bainimarama 13 dekabrda "Fiji Live" xəbər agentliyinə verdiyi açıqlamada, bir zamanlar uğursuz piramida quran və bu vaxtdan Buqenvil adasında silahlı separatçı hərəkatla məşğul olan qvineyalı iş adamı Nuh Musinqkunun bir neçə ay əvvəl onunla əlaqə saxladığını söylədi. Buqenvildəki "təhlükəsizlik işləri" mövzusunda əməkdaşlığına görə 35 milyon dollar ayrıldı. Bainimarama planı açıq "saxta iş" olaraq tanıdığını söylədi və məktuba cavab vermədi.
Fici siyasi iğtişaşları və dövlət çevrilişi
31 oktyabr 2006-cı ildə Bainimarama Misirdə Yaxın Şərqdə sülhməramlı vəzifələri yerinə yetirmək üçün Fici qüvvələrini ziyarət edərkən, Prezident İloilo Bainimaramanın təyinatına xitam verdi və bu vəzifəni yerinə yetirməkdən imtina edən podpolkovnik Meli Saubulinayaunu təyin etdi. Fici yüksək rütbəli zabitləri hökuməti istefa verməyə çağıran Bainimaramanı dəstəklədi. Avstraliya, Yeni Zelandiya, ABŞ və digər hökumətlər tərəfləri sakitləşməyə çağırdılar və Fici ordusunun hökumətə qarşı çıxmayacağına dair zəmanət istədilər.
2006-cı ilin noyabr ayının sonunda Bainimarama Qaraseyə Qoliqoli Qanunu və Barışıq, Tolerantlıq və Birlik Qanunu da daxil olmaqla üç mübahisəli qanun layihəsinin geri çəkilməsi ilə bağlı tələblərin siyahısını verdi. Yeni Zelandiyanın Vellinqton şəhərində davam edən danışıqlara baxmayaraq, Bainimarama Baş nazir Qaraseyə 4 dekabr tarixinə ultimatum qoyaraq tələblərini qəbul etmək və ya istefa verməyə çağırdı. Televiziya müraciətində Qarase mübahisəli üç qanun layihəsini təxirə salmağı, Endryu Hyuzun polis komissarı təyin edilməsini nəzərdən keçirməyi və polisə komandirin iddia etdiyi hərəkətləri ilə əlaqədar araşdırmaları dayandırma seçimini verməyi qəbul etdi. O, qanun çərçivəsində mümkün olan hər şeyi qəbul etdiyini söyləyərək əlavə güzəştlərdən imtina etdi.
Hökumət avtomobillərinin ələ keçirilməsi və Baş nazir Qarasenin ev həbsi də daxil olmaqla hərbi çevriliş edildi. Dekabrın 5-də Prezident Xosefa İloilonun Bainimarama ilə görüşdən sonra Parlamenti buraxmaq üçün qanuni sərəncam imzaladığı bildirildi. Prezident daha sonra belə bir fərmanın imzalandığını qəti şəkildə rədd edən bəyanat verdi və sürgündəki polis komissarı Endryu Hyuz komandir Bainimaramanın göstərişi ilə fərmanın hazırlanmasında İloilonun katibinin iştirakını bildirdi.
9 dekabr tarixindən etibarən media mənsublarının və açıq fikir ayrılıqlarına malik şəxslərin həbsləri, habelə siyasi xadimlərə qarşı edilən hədə-qorxu və zorakılıq hadisələri bildirildi. Dövlət Xidmətləri Komissiyasının sədri Stüart Haggetə hücum edildiyi bildirildi.
Bainimarama dekabrın 15-də keçirdiyi mətbuat konfransında ölkə başçısını, vitse-prezidenti və otuz iki senatordan on dördünü seçmək səlahiyyətinə malik olan Böyük Şurasının qarşıdakı toplantısına qatılmağı qəbul edəcəyini söylədi. Böyük Şuranın Xosefa İloilonu hələ də prezident olaraq tanıdığını söyləyərək, bu halda görüşü boykot edəcəyini söylədi. O, Böyük Şuranın devrilmiş Baş nazir Qaraseni dəvətini də qınadı və Qarasenin Suvaya geri dönməsinə icazə verilməyəcəyini söylədi.
6 sentyabr 2007-ci ildə Qarase və sözçüsünün yalanlar yaydığını və hakimiyyətdən getməsindən sonra Vanua Balavu adasına həbs edildikdən sonra sabitliyi pozmağa çalışdıqlarını iddia edərək bir ay müddətinə yenidən fövqəladə vəziyyət tətbiq etdi. Bainimarama Qarase və sözçüsünün Vanua Balavuya qayıtmasının lazım olduğunu və "oradan danışa" biləcəklərini söylədi.
Çevrilişi izah etməsi
Devis Bainimaramanın yüksək vəzifələrə daha çox etnik müxtəliflik gətirdiyini qeyd etdi və "bəlkə də Bainimaramanı ən çox hərəkətə gətirən şey, çox qəribə olsa da, çox millətli meritokratiya anlayışının Ficinin müstəqillikdən sonrakı illərində verdiyi böyük vədi gec yerinə yetirməsidir" deməsi oldu.
Milli Sənaye fərmanı
2011-ci ilin sentyabr ayında Bainimarama hökuməti "əsas milli sənayelərin mövcudluğunu və davamlılığını təmin etmək üçün" əmək hüquqlarını ciddi şəkildə məhdudlaşdıran fərman təqdim etdi. Xüsusilə, fərman, istisna hallar istisna olmaqla, bütün hallarda tətilləri qadağan etdi və hər bir halda hökumətin icazəsinə əlavə edildi. İşçilərin şikayətlərini məhkəmələrə bildirmək hüququnu da məhdudlaşdırdı. Fici Həmkarlar İttifaqları Konqresinin baş katibi Attar Sinq: "Bu fərmandan daha pis şey görmədik. Şübhəsiz ki, işçilər və həmkarlar ittifaqları üzərində ədalətsiz üstünlük verərək həmkarlar ittifaqlarını məhv etmək üçün hazırlanmışdır" dedi. "Amnesty International" fərmanın "birləşmə və sərbəst toplaşmaq azadlığı və təşkilatlanma hüququ da daxil olmaqla əsas insan hüquqlarını" təhdid etdiyini söylədi.
2009-cu il konstitusiya böhranı
2009-cu ilin aprelində Apellyasiya Məhkəməsi 2006-cı il hərbi çevrilişi zamanı demokratik hökumətin ləğv edilməsini qanunsuz hesab etdi. Bainimarama 10 aprel 2009-cu ildə müvəqqəti Baş nazir vəzifəsindən getdi.
Prezident Xosefa İloilo daha sonra konstitusiyanı ləğv etdiyini, bütün hakimiyyəti öz üzərinə götürdüyünü və bütün məhkəmə təyinatlarını ləğv etdiyini açıqladı.